Stara voćka

 Živio jednom jedan kralj, a imao, lijep, veliki vrt. U vrtu je rasla prekrasna voćka. Kralju je ona od svih stabala bila najmilija.

 **U proljeće bi se voćka osula ružičastim cvjetovima, nalik na kitice cvijeća. Ljeti je bila pokrivena zelenim lišćem i plodovima što su zorili na suncu. Ujesen je rađala velikim, slatkim jabukama. Kralj je svaki dan dolazio u vrt i jeo mirisne jabuke. Zato je bio zdrav i uvijek dobre volje.**

Godine su prolazile.Voćka je počela starjeti, gubiti snagu. Došla je strašna, ledena zima. Voćka se sušila.U proljeće, rascvala su se sva stabla u vrtu. Samo je stara voćka stajala siva i suha. Kralj je gledao dragu voćku kako umire. Bio je vrlo, vrlo tužan. Pozvao je vrtlara i naredio mu da posiječe voćku. Čim je izustio te riječi, razbolio se. U čitavom kraljevstvu nije bilo liječnika koji bi mu mogao povratiti snagu.

Vrtlar je uzeo sjekiru i zaputio se u vrt da posiječe staru voćku. U taj čas doletje k njemu krasna ptica i reče:- Nemoj sjeći tu voćku, molim te. Kora joj je puna kukca. Ja se njima hranim. Uto doskakuće k vrtlaru vjeverica i vikne drhtavim glasom:- Vrtlaru, vrtlaru, molim te nemoj sjeći voćku. Ako je posiječeš, uništit ćeš mi zalihe za zimu, pa ću umrijeti od gladi kad dođe studen. Ali vrtlar odgovori:- Kralj mi naredio da posiječem vočku. Moram poslušati kraljevu naredbu. On podigne sjekiru, ali upravo tada začuje glasno zujanje. Opkoli ga gust roj pčela. – Nemoj sjeći voćku, nemoj- zujale su pčele. Mi ćemo kralju dati najboljeg meda, pa će opet biti zdrav i snažan.

Vrtlar baci sjekiru i otrči kralju da mu ispripovijeda što se dogodilo. Kralj otvori oči i reče slabašnim glasom:- Nemoj sjeći voćku, ostavi je. Vrtlar tada donese kralju velik vrč pun slatkog pčelinjeg meda.

Kralj je svaki dan jeo med, pa je uskoro sasvim ozdravio.

 Ruth Hurlimann

ZADACI:

1.U odlomku podebljanom crnom bojom podvuci imenice (crvenom bojim), glagole ( plavom bojom) i pridjeve (zelenom bojom).

2.U zelenom odlomku ispiši SAMO imenice i odredi im rod i broj ( jedninu i množinu). Ne trebaš ispisivati imenice koje se ponavljaju.

3.a)U kojem je vremenu napisana podcrtana rečenica?

 b) Podcrtanu rečenicu preoblikuj u preostala dva glagolska vremena.